CELEX: 62019TN0672
Language: et
Date: 2019-10-02 00:00:00
Title: kohtuasi T-672/19: 2. oktoobril 2019 esitatud hagi – Companhia de Seguros Índico versus komisjon

25.11.2019   
            
            
               ET
            
            
               Euroopa Liidu Teataja
            
            
               C 399/97
            
         
      2. oktoobril 2019 esitatud hagi – Companhia de Seguros Índico versus komisjon
      (kohtuasi T-672/19)
      (2019/C 399/115)
      Kohtumenetluse keel: portugali
      
         Pooled
      
      
         Hageja: Companhia de Seguros Índico, S.A. (Maputo, Mosambiik) (esindajad: advokaadid R. Oliveira ja J. Schmid Moura)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus, mille Euroopa Komisjon tegi 18. juulil 2019;
               
            
                  —
               
               
                  jätta komisjoni kohtukulud tema enda kanda ja mõista temalt välja hageja kohtukulud.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et rikutud on hea usu põhimõtet ja et võimu on kuritarvitatud.
                  
                               
                           
                           
                              Asjaolu, et Gabinete do Ordenador Nacional para a Cooperação entre a República de Moçambique e a UE (Mosambiigi Vabariigi ja Euroopa Liidu vahelise koostöö riikliku korraldaja kantselei, edaspidi „GON“) nõudis hageja antud garantiide täitmist, mis on käesoleva kohtuasja ese ning mis päädis komisjoni kõnealuse otsuse tegemisega, rikub ilmselgelt hea usu põhimõtet ja kujutab endast üheselt võimu kuritarvitamist. Asjaolu, et hageja GONi poolt ebaseaduslikult nõutud garantiisid ei täitnud, viis selleni, et komisjon võttis vastu vaidlustatud otsuse, millega hageja jäetakse kolmeks aastaks kõrvale kõikidest hankemenetlustest, mida reguleerivad nõukogu määrus (EL) 2018/1877 ning Euroopa Parlamendi ja nõukogu määrus (EL, Euratom) 2017/1046, või mistahes valikutest, kellele anda kasutada liidu rahalisi vahendeid, kuna hageja on väidetavalt toime pannud ametialaste käitumisreeglite raske rikkumise ja väidetavalt on liidu üldisest eelarvest rahastatud hankelepingu peamiste kohustuste täitmisel esinenud märkimisväärseid puudujääke.
                           
                        
            
                  2.
               
               
                  Teine väide, et rikutud on Euroopa Parlamendi ja nõukogu määruse (EL, Euratom) nr 966/2012 artikli 106 lõiget 2.
                  
                               
                           
                           
                              Vaidlustatud otsus tuleb tühistada ilmsete vigade tõttu, mille komisjon tegi, kui ta andis hageja tegevusele „esialgse õigusliku kvalifikatsiooni“, kuna:
                              
                                          —
                                       
                                       
                                          hageja tegevust ei saa kvalifitseerida „ametialaste käitumisreeglite raskeks rikkumiseks“ määruse (EL, Euratom) nr 966/2012 artikli 106 lõike 1 punkti c tähenduses, ja
                                       
                                    
                                          —
                                       
                                       
                                          hageja tegevust ei saa kvalifitseerida selliseks, milles „eelarvest rahastatava lepingu täitmisel on ettevõtja peamiste kohustuste täitmise osas esinenud märkimisväärseid puudujääke“ määruse (EL, Euratom) nr 966/2012 artikli 106 lõike 1 punkti e tähenduses.
                                       
                                    
                        
            
                  3.
               
               
                  Kolmas väide, et rikutud on Euroopa Parlamendi ja nõukogu määruse (EL, Euratom) nr 966/2012 artikli 106 lõiget 3.
                  
                               
                           
                           
                              Vaidlustatud otsus tuleb tühistada, kuna Euroopa Komisjon on rikkunud proportsionaalsuse põhimõtet, mistõttu on hageja kõrvalejätmine ebaproportsionaalne.